על תבונה ורגישות

על תבונה ורגישות (באנגלית: Sense and Sensibility) הוא סרט קולנוע בריטי-אמריקאי משנת 1995, שביים אנג לי ומבוסס על הרומן באותו שם מאת ג'יין אוסטן שיצא לאור ב-1811. השחקנית אמה תומפסון כתבה את התסריט ומככבת בסרט בתפקיד אלינור דשווד, וקייט וינסלט משחקת בתפקיד האחות הצעירה של אלינור, מריאן דשווד. הסרט מגולל את קורותיהן של האחיות לבית דשווד - אף על פי שהן גדלות במשפחה אמידה ושייכות למעמד האצולה הכפרית (Gentry) - הן נקלעות למצוקה כלכלית, והנסיבות מאלצות אותן לחפש ביטחון כלכלי בנישואים. השחקנים יו גרנט ואלן ריקמן משחקים בתפקידי המחזרים של שתי האחיות. הסרט יצא לאקרנים בארצות הברית ב-13 בדצמבר 1995, וב-23 בפברואר 1996 בבריטניה.

המפיקה לינדזי דוראן, שהייתה מעריצה ותיקה של הרומן, שכרה את שירותיה של אמה תומפסון לכתיבת התסריט. תומפסון הקדישה חמש שנים לכתיבה, כשהיא מכינה מספר רב של גרסאות, תוך כדי המשך עבודתה בצילומי סרטים אחרים. האולפנים חששו שתומפסון, הכותבת תסריט בפעם הראשונה, תופיע ברשימת הקרדיטים ככותבת. אבל לבסוף סרטי קולומביה הסכימו להפיץ את הסרט. בתחילה התכוונה תומפסון לתת את התפקיד של אלינור לשחקנית אחר, אך היא שוכנעה לבצע אותו בעצמה, למרות פער הגילים בינה לבין הדמות (אלינור היא בת 19 ברומן, ותומפסון הייתה בת 36 בעת צילומי הסרט).

תומפסון, בתסריט שלה, מגזימה בתיאור עושרם של בני משפחת דשווד, כדי שהסצנות המאוחרות יותר, שבהן בנות המשפחה שרויות בעוני יחסי, יהיו ברורות יותר לקהל המודרני. היא גם שינתה חלק מהתכונות של הדמויות הגבריות הראשיות, אדוארד וברנדון, כך שיהיו מושכים יותר בעיני הצופים. המאפיינים השונים של אלינור ומריאן הודגשו באמצעות דימויים וסצנות בדויות שלא מתוך הרומן. אנג לי נבחר כבמאי הסרט, בזכות עבודתו על הסרט "מסיבת החתונה" מ-1993, ומכיוון שדוראן חשה שהוא ימשוך לסרט קהל רחב יותר. בתקציב של 16 מיליון דולר, לי ניגש לצילומים מזוויות שונות מאלה של השחקנים וצוות ההפקה, עד שאנשי הצוות החלו לסמוך על האינסטינקטים שלו.

הסרט זכה להצלחה מסחרית, וגרף ביקורות חיוביות עם יציאתו לאקרנים. הסרט זכה לשבחים רבים כולל שלושה פרסים ו-11 מועמדויות בטקס פרסי באפט"א של שנת 1995. הוא קיבל שבע מועמדויות לפרס אוסקר כולל הסרט הטוב ביותר והשחקנית הטובה ביותר. תומפסון זכתה בפרס אוסקר לתסריט המעובד הטוב ביותר, ובכך הייתה ליחידה שזכתה באוסקר גם כתסריטאית וגם כשחקנית. "על תבונה ורגישות" תרם להתעוררות מחודשת בפופולריות של ג'יין אוסטן, והוביל להפקות רבות נוספות בז'אנרים דומים.

עלילה
בשכבו על ערש דווי מבקש מר דשווד (טום וילקינסון) מבנו הבכור מאשתו הראשונה, ג'ון (ג'יימס פליט), לדאוג לרווחתן של אשתו השנייה (ג'מה ג'ונס) ובנותיה, אלינור (אמה תומפסון), מריאן (קייט וינסלט) ומרגרט (אמילי פרנסואה) שיישארו חסרות כל אחרי מותו. אולם פאני (הארייט וולטר), אשתו החמדנית והסנובית של ג'ון, משכנעת אותו לא לתת להן אף פרוטה. ג'ון ופאני באים מיד להתגורר בבית האחוזה הגדול, ונשות משפחת דשווד נאלצות למצוא לעצמן מקום מגורים אחר. פאני מזמינה את אחיה אדוארד פררס (יו גרנט) להתארח אצלה. אלינור ואדוארד מתיידדים, למורת רוחה של פאני, הדואגת לספר לגברת דשווד שאם אדוארד ישא לאישה מישהי כה חסרת חשיבות וחסרת ממון כמו אלינור, הוא ינושל מירושתו. גברת דשווד מבינה היטב את כוונתה.

סר ג'ון מידלטון (רוברט הארדי), דודן של גברת דשווד, מציע לה קוטג' קטן באחוזתו "ברטון פארק" שבדבונשייר. היא ובנותיה עוברות לגור שם, ומתארחות לעיתים קרובות בבית האחוזה. בנות משפחת דשווד פוגשות את קולונל ברנדון (אלן ריקמן), חבר של סר ג'ון, אשר מתאהב ממבט ראשון במריאן. אבל מריאן רואה בו רווק זקן שאינו מסוגל לאהוב או לעורר אהבה.

אחר צהריים אחד כשמריאן יוצאת לטייל עם מרגרט, היא מחליקה ונופלת. צעיר בשם ג'ון וילובי (גרג וייז) נושא אותה אל ביתה, ומריאן מתאהבת בו. הם מבלים יחד זמן רב, אבל כאשר מריאן מצפה שווילובי יציע לה נישואים, הוא עוזב את ללא דיחוי ונוסע ללונדון. מתברר שווילובי הכניס להריון את בת חסותו של ברנדון, וכשגילתה זאת דודתו, ליידי אלן, היא נישלה אותו מהירושה. דברים אלה אינם ידועים לבנות משפחת דשווד.

גברת ג'נינגס (אליזבת ספריגס), חמותו של סר ג'ון, מזמינה את בתה שרלוט (אימלדה סטונטון ואת חתנה, מר פאלמר (יו לורי), להתארח בברטון פארק. אתם מגיעה לוסי סטיל (אימוג'ן סטאבס), קרובת משפחה ענייה. לוסי מגלה את לבה באוזני אלינור, ומספרת לה שמזה חמש שנים היא מאורסת לאדוארד, דבר שמנפץ את תקוותיה של אלינור לנישואים עם אדוארד. גברת ג'נינגס נוסעת לקראת החורף ללונדון ולוקחת אתה כבנות לוויה את אלינור, מריאן ולוסי. אלינור ומריאן פוגשות את וילובי בנשף. הוא מברך אותן בקרירות ובאי נוחות, וכמעט שאינו מכיר בקשר שהיה ביניהם. עד מהרה הן מגלות שווילובי מאורס למיס גריי העשירה מאוד. מריאן הפגועה ממאנת להינחם.

פאני שנמנעת להזמין לביתה את האחיות של בעלה (אלינור ומריאן), מזמינה ומארחת במקומן את לוסי סטיל. לוסי, שמאמינה בטעות שפאני מחבבת אותה, מגלה לה על אודות אירוסיה החשאיים לאדוארד. בתגובה פאני מסלקת אותה מיד מהבית. אמו של אדוארד דורשת ממנו לבטל את האירוסין, וכאשר הוא מסרב, היא מעבירה את הירושה שלו לאחיו הצעיר רוברט (ריצ'רד לומסדן). כשנודע הדבר לקולונל ברנדון, מתוך אהדה והערכה לאדוארד, הוא מציע לו את משרת כומר קהילה בתחומי אחוזתו.

בדרכן לביתן בדבונשייר, עוצרות אלינור ומריאן ללילה אחד באחוזה הכפרית של משפחת פאלמר, שנמצאת בקרבת מקום לאחוזתו של וילובי. מריאן אינה מצליחה להתאפק והולכת לראות את ביתו של וילובי. היא עולה במעלה הגבעה בגשם שוטף, עד שקולונל ברנדון מוצא אותה ומחזיר אותה לבית. מריאן נעשית חולה מאוד, אלינור נשארת לידה עד להחלמתה, ואחרי כן הן חוזרות לביתן. מריאן וקולונל ברנדון מתחילים לבלות זמן ביחד, ומריאן מתחילה להעריך אותו יותר. היא מודה באוזני אלינור שגם אם וילובי היה מתחתן איתה, היא אינה משוכנעת שאהבתה הייתה מספיקה לגרום לו אושר.

בנות משפחת דשווד מגלות שמיס סטיל הייתה לגברת פררס, והן מניחות שהיא התחתנה עם אדוארד. מאוחר יותר אדוארד מבקר בביתן, ומתברר להן שלוסי נטשה את אדוארד לטובתו של אחיו רוברט. אם כך אדוארד חופשי לשאת את בחירת ליבו. אדוארד מציע נישואין לאלינור והם מתחתנים. הוא מקבל משרת ויקאר תחת חסותו של קולונל ברנדון. מריאן מתחתנת עם ברנדון, וביום נישואיהם רואים את וילובי משקיף עליהם בצער ממרחק, ואז רוכב לדרכו.

משתתפים בסרט
 אמה תומפסון - אלינור דאשווד
 קייט וינסלט - מריאן דאשווד
 אלן ריקמן - קולונל ברנדון
 יו גרנט - אדוארד פרארס
 ג'מה ג'ונס - מרת דאשווד
 טום וילקינסון - מר דאשווד
 גרג וייז - ג'ון וילובי
 אליזבת ספריגס - מרת ג'נינגס
 ג'יימס פליט - ג'ון דאשווד
 רוברט הארדי - סר ג'ון מידלטון
 יו לורי - מר פאלמר
 אימלדה סטונטון - שרלוט פאלמר
פרסים ומועמדויות
 פרס תאריך הטקס קטגוריה זוכים ומועמדים תוצאה פרסי אוסקר 25 במרץ 1996 השחקנית הטובה ביותר אמה תומפסון  הצילום הטוב ביותר מייקל קולטר   עיצוב התלבושות הטוב ביותר ג'ני ביוואן  וג'ון ברייט   הפסקול המקורי הטוב ביותר פטריק דויל  הסרט הטוב ביותר על תבונה ורגישות  שחקנית המשנה הטובה ביותר קייט וינסלט  התסריט המעובד הטוב ביותר אמה תומפסון  מכון הסרטים האמריקאי AFI's 100 Years of Film Scores Sense and Sensibility  מאה שנים... מאה סרטים Sense and Sensibility  AFI's 100 Years...100 Passions על תבונה ורגישות Included פסטיבל הסרטים הבינלאומי בברלין 26 בפברואר 1996 דוב הזהב על תבונה ורגישות  איגוד מבקרי הקולנוע של בוסטון 17 בדצמבר 1995 הבמאי הטוב ביותר אנג לי  הסרט הטוב ביותר על תבונה ורגישות  התסריט הטוב ביותר אמה תומפסון  פרס באפט"א לקולנוע 23 באפריל 1996 השחקנית הטובה ביותר בתפקיד ראשי אמה תומפסון  השחקן הטוב ביותר בתפקיד משנה אלן ריקמן  השחקנית הטובה ביותר בתפקיד משנה קייט וינסלט  אליזבת ספריגס  התסריט המעובד הטוב ביותר אמה תומפסון  הצילום הטוב ביותר מייקל קולטר  עיצוב תלבושות הטוב ביותר ג'ני ביוואן וג'ון ברייט  הבימוי הטוב ביותר אנג לי  סרט הקולנוע הטוב ביותר על תבונה ורגישות  המוזיקה הטובה ביותר בסרט פטריק דויל  איפור ועיצוב שיער הטובים ביותר מורג רוס, ג'אן ארצ'יבאלדד  עיצוב הפקה הטוב ביותר לוצ'יאנה אריגי  איגוד הצלמים הבריטי  1995 פרס הצילום הטוב ביותר מייקל קולטר  פרסי איגוד מבקרי הקולנוע האמריקאי 22 בינואר 1996 הסרט הטוב ביותר על תבונה ורגישות  התסריט הטוב ביותר אמה תומפסון  Deutscher Filmpreis  6 ביוני 1997 הסרט הזר הטוב ביותר אנג לי  גילדת הבמאים של אמריקה 2 במרץ 1996 בימוי מצוין של סרט קולנוע אנג לי  פרסי הקולנוע הבריטי של איבנינג סטנדרד  2 בפברואר 1997 השחקנית הטובה ביותר קייט וינסלט עבור "ג'וד" ועבור "על תבונה ורגישות"   התסריט הטוב ביותר אמה תומפסון יחד עם ג'ון הודג' עבור "טריינספוטינג"   פרס גלובוס הזהב 21 בינואר 1996 השחקנית הטובה ביותר - סרט דרמה אמה תומפסון  הבמאי הטוב ביותר - סרט קולנוע אנג לי  הסרט הטוב ביותר - דרמה על תבונה ורגישות  הפסקול המקורי הטוב ביותר פטריק דויל  התסריט הטוב ביותר אמה תומפסון  שחקנית המשנה הטובה ביותר - סרט קולנוע קייט וינסלט  חוג מבקרי הקולנוע של לונדון  2 במרץ 1997 התסריטאי הבריטי של השנה אמה תומפסון  איגוד מבקרי הקולנוע של לוס אנג'לס  16 בדצמבר 1995 התסריט הטוב ביותר אמה תומפסון  פרס National Board of Review  26 בפברואר 1996 השחקנית הטובה ביותר אמה תומפסון עבור "על תבונה ורגישות" ועבור "קרינגטון"  הבמאי הטוב ביותר אנג לי  Top Ten Films על תבונה ורגישות  חוג מבקרי הקולנוע של ניו יורק 7 בינואר 1996 הבמאי הטוב ביותר אנג לי  התסריט הטוב ביותר אמה תומפסון  פרס סטלייט ינואר 1996 ה-DVD הקלאסי הטוב ביותר על תבונה ורגישות עבור סט DVD הכולל את "על תבונה ורגישות, "אהבה כמוסה" ו"נשים קטנות"   פרס גילדת שחקני המסך 24 בפברואר 1996 צוות השחקנים הטוב ביותר בסרט קולנוע יו גרנט, אלן ריקמן, אמה תומפסון, קייט וינסלט  השחקנית הטובה ביותר בסרט קולנוע אמה תומפסון  שחקנית המשנה הטובה ביותר בסרט קולנוע קייט וינסלט  פרס איגוד מבקרי הקולנוע של טקסס  28 בדצמבר 1995 השחקנית הטובה ביותר אמה תומפסון עבור "על תבונה ורגישות" ועבור "קרינגטון"  התסריט המעובד הטוב ביותר אמה תומפסון  פרס תסריטאי USC 1996 פרס תסריטאי USC אמה תומפסון  פרס גילדת הכותבים של אמריקה 17 במרץ 1996 התסריט הטוב ביותר המבוסס על יצירה שפורסמה אמה תומפסון  גילדת הכותבים בבריטניה הגדולה  1996 תסריט לסרט קולנוע אמה תומפסון 

קישורים חיצוניים

הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי אנג לי
קטגוריה:סרטי 1995
קטגוריה:סרטי דרמה קומית
קטגוריה:סרטים לפי ספרי ג'יין אוסטן
קטגוריה:סרטי קומדיה רומנטית
קטגוריה:זוכי פרס גלובוס הזהב לסרט דרמה הטוב ביותר
קטגוריה:סרטים זוכי גלובוס הזהב - התסריט הטוב ביותר
קטגוריה:זוכי פרס באפט"א לסרט הטוב ביותר
קטגוריה:סרטי קולומביה
קטגוריה:מכון הסרטים הבריטי: מאה הסרטים הבריטיים הטובים ביותר
קטגוריה:סרטי קומדיה בריטיים
קטגוריה:סרטי קומדיה אמריקאיים
קטגוריה:סרטי דרמה בריטיים
קטגוריה:סרטי דרמה אמריקאיים
קטגוריה:זוכי פרס איגוד מבקרי הקולנוע האמריקאי לסרט הטוב ביותר
קטגוריה:סרטי דרמה רומנטית אמריקאיים